હવે જે ભક્ત બ્રહ્મરૂપ થઈ અક્ષરાધિપતિ પરબ્રહ્મનો સાક્ષાત્કાર પામે તેને જીવતાં જ કેવો લાભ થાય તે જણાવતાં અંગિરા મુનિ કહે છે, ‘भिद्यते हृदयग्रन्थिश्छिद्यन्ते सर्वसंशयाः। क्षीयन्ते चास्य कर्माणि तस्मिन् दृष्टे परावरे॥’ (મુંડક ઉપનિષદ - ૨/૨/૮) ‘परावरे’ શબ્દ અહીં પરમાત્મા માટે વપરાયો છે. જીવ, ઈશ્વર અને માયા વગેરેથી 'પર' એવું અક્ષરબ્રહ્મ પણ જેમનાથી 'અવર' કહેતાં ન્યૂન છે, તેવા અક્ષરાધિપતિ પરબ્રહ્મનો જ્યારે સાક્ષાત્કાર થાય ત્યારે હૃદયની બધી જ વાસનામય ગ્રંથિઓ ભેદાઈ જાય. સંશયમાત્ર છેદાઈ જાય. અર્થાત્ પરમાત્માના સ્વરૂપનો નિર્વિકલ્પ નિશ્ચય થઈ જાય અને કર્મમાત્ર ભસ્મસાત્ થઈ જાય. કર્મના બંધનથી મુક્ત થઈ જાય.